Stykovací uzol

náhľad|Nákladná kozmická loď Progress M-05M sa približuje ku kozmickej stanici ISS a pripravuje sa na spojenie.
[náhľad|Testovanie androgýnneho stykovacieho uzla ASTP pre misiu [Sojuz-Apollo. Fotografované 10. júla 1974.]]
**Stykovací uzol**, alebo *dokovací mechanizmus* kozmickej lode, prípadne kozmickej stanice  slúži na pevné spojenie kozmickej lode so stanicou, alebo navzájom dvoch lodí, prípadne dvoch modulov kozmickej stanice. Spravidla slúži aj na hermetické prepojenie a vytvorenie priechodu medzi nimi. Niektoré systémy umožňujú po pripojení aj prenos energií a médií, napr. elektriny, kyslíku, vody a paliva.

## Základné rozdelenie stykovacích uzlov
### Neandrogýnna konštrukcia
[náhľad|Neandrogýnny stykovací uzol - dokovací port kozmickej lode Gemini sa vsunie do dokovacieho portu objektu [Agena ]]
Neandrogýnna (nesymetrická) konštrukcia bola využívaná najmä v počiatkoch kozmonautiky, kedy sa dokovací port kozmickej lode vsúval do dokovacieho portu cieľového telesa. Konštrukcia je jednoduchšia ako androgýnna (lebo jedna časť zapadá do druhej), býva teda i lahšia, ale neumožňuje spojenie napr. dvoch lodí s rovnakým vyhotovením pripojovacieho portu. Vždy je možné spojiť len vyhotovenie samec-samica. Tento systém doteraz využíva napr. Roskosmos na kozmických lodiach Sojuz a Progress., alebo NASA na spájanie modulov ISS.
### Androgýnna konštrukcia
náhľad|Adrogýnny stykovací uzol. Pri stykovaní je dolý uzol pasívny (prstenec zasunutý) a horný uzol aktívny (prestenec vysunutý a uľahčuje ukotvenie). Video zobrazuje len zachytenie, nezobrazuje následné pritiahnutie-utesnenie a ukotvenie.
Androgýnna (symetrická) konštrukcia má pre pripájané teleso aj cieľové teleso identické vyhotovenie pripojovacieho portu. V tomto prípade sa vedia kozmické lode pripojiť nie len k vesmírnej stanici, ale aj medzi sebou. Umožňuje však pripojenie aj nie úplne androgýnnej konštrukcii k androgýnnemu portu, ak má aspoň symetriu základných charakteristických prvkov. V rámci uľahčenia medzinárodnej spolupráce a prípadných záchranných misií sa vytvoril medzinárodný štandard IDSS. Predstaviteľom androgýnnej konštrukcie je napríklad stykovací uzol IBDM (International Berthing and Docking Mechanism) z dielne ESA, ktorý zodpovedá štandardom IDSS, je vhodný pre veľké, i malé kozmické lode, dokáže vyrovnať výchylku dokovania a tlmiť nárazovú energiu. 

## Dokovanie a kotvenie

Dokovanie a kotvenie rozlišuje somostatné postupy spájania dvoch kozmických plavidiel. Pri *dokovaní*, napríklad Sojuzu k ISS sa najprv kozmická loď priblížila ku stanici ISS, zarovnala sa voči pripájaciemu portu stykovacieho uzla a pripojila sa (ukotvila sa). Pri *kotvení* sa využíva pomoc inej lode, raketoplánu, alebo robotického ramena, kedy nie je možné vykonať samosatatný proces dokovania. Kotvenie sa využíva napríklad pri pripájaní modulov kozmickej stanice americkej časti ISS, alebo kozmických lodí HTV.

## Zoznam stykovacích uzlov
 

 

## Fotogaléria

Artist concept of docked Apollo-Soyuz Test Project (S75-27290).jpg|Umelecká predstava spojenia lodí Sojuz-Apollo.
IDA attached to PMA.png|Medzinárodný dokovací adaptér (IDA) pripojený na adaptér PMA vesmírnej stanice ISS.
Unity-Zarya-Zvezda STS-106.jpg|Nákladná kozmická loď Progress pripojená k ISS, vyfotografovaná raketoplánom Atlantis pri misii STS-106
IDSS rev d.png|Základná schéma pre medzinárodný štandard stykovacieho uzlu (IDSS) - rev.D
Súbor:International Low Impact Docking System or NASA Docking System.png| Spájanie stykových uzlov IDSS. Vľavo pasívny (prstenec zasunutý), vpravo aktívny (prstenec vysunutý) 
Dragon approaches the ISS (32269420513).jpg| Dragon pripravený na zachytenie robotickým ramenom
ISS-43 Canadarm2 moves CRS-6 Dragon away prior to release (ISS043-E-233306).jpg| Dragon zachytený robotickým ramenom



## Referencie

## Pozri aj
*Dokovanie a kotvenie kozmickej lode
*Kozmická loď
*Kozmická stanica
*Kanadská ruka
*Rendezvous (kozmonautika)

## Iné projekty

## Externé odkazy

*Medzinárodný štandard pre stykovací uzol (anglicky)
*

Kategória:Kozmonautika
Kategória:Kozmické stanice
Kategória:Kozmické lode